ನಾನ್‌ ವೆಜ್‌ ಮಾಡ್ಬೇಕಾ? ಸುಲಭವಾಗಿ ಮಾಡಿ ಚಿಕನ್‌ ಪಾಸ್ತಾ….

ಸಾಮಾನ್ಯವಾಗಿ ಎಲ್ಲರೂ ಪಾಸ್ತಾ, ವೈಟ್‌ ಪಾಸ್ತಾ ತಿಂದಿರುತ್ತಾರೆ. ಮಕ್ಕಳಿಗಂತೂ ಪಾಸ್ತಾ ಹೇಳಿ ಮಾಡಿಸಿದ ಸ್ನ್ಯಾಕ್ಸ್‌ ಅಂತಲೇ ಹೇಳಬಹುದು. ತುಂಬಾ ಇಷ್ಟಪಟ್ಟು ತಿನ್ನುತ್ತಾರೆ. ಅದಕ್ಕೆ ಈ ಬಾರಿ ವಿಭಿನ್ನವಾಗಿ ಚಿಕನ್‌ ಪಾಸ್ತಾ ಮಾಡಿಕೊಡಿ.

ಬೇಕಾಗುವ ಸಾಮಗ್ರಿಗಳು:
ಎಣ್ಣೆ
ಬೆಳ್ಳುಳ್ಳಿ
ಈರುಳ್ಳಿ
ಚಿಕನ್‌
ಧನಿಯಾ ಪುಡಿ
ಜೀರಿಗೆ ಪುಡಿ
ಗರಮ್‌ ಮಸಾಲಾ
ಕೆಂಪು ಮೆಣಸಿನಕಾಯಿ ಪುಡಿ
ಹಸಿರು ಹಾಗೂ ಕೆಂಪು ದಪ್ಪ ಮೆಣಸಿನಕಾಯಿ
ಉಪ್ಪು
ಟೊಮ್ಯಾಟೋ ಕೆಚಪ್‌

ಮಾಡುವ ವಿಧಾನ:
ಮೊದಲು ಒಂದು ಬಾಣಲಿಗೆ ಎಣ್ಣೆ ಹಾಕಿ, ಚಿಕ್ಕದಾಗಿ ಕಚ್ಚಿದ ಬೆಳ್ಳುಳ್ಳಿ ಹಾಕಿ. ನಂತರ ಸಣ್ಣದಾಗಿ ಕತ್ತರಿಸಿದ ಈರುಳ್ಳಿ ಹಾಕಿ ಕಂದು ಬಣ್ಣ ಬರುವವರೆಗೆ ಚೆನ್ನಾಗಿ ಫ್ರೈ ಮಾಡಿಕೊಳ್ಳಿ. ಬಳಿಕ ಅದಕ್ಕೆ ಕತ್ತರಿಸಿಟ್ಟ ಚಿಕನ್‌ ಹಾಕಿ. ನಂತರ ಚೆನ್ನಾಗಿ ಹುರಿದು ಅದಕ್ಕೆ ಧನಿಯಾ ಪುಡಿ, ಜೀರಿಗೆ ಪುಡಿ, ಗರಮ್‌ ಮಸಾಲಾ, ಕೆಂಪು ಮೆಣಸಿನಕಾಯಿ ಪುಡಿ, ಬಳಿಕ ರುಚಿಗೆ ತಕ್ಕಷ್ಟು ಉಪ್ಪನ್ನು ಹಾಕಿ. ೫ ನಿಮಿಷಗಳ ಕಾಲ ಚೆನ್ನಾಗಿ ಫ್ರೈ ಮಾಡಿ.

ನಂತರ ಚಿಕ್ಕದಾಗಿ ಹೆಚ್ಚಿಕೊಂಡ ಹಸಿರು ಹಾಗೂ ಕೆಂಪು ದಪ್ಪ ಮೆಣಸಿನಕಾಯಿಯನ್ನು ಹಾಕಿ. ಚೆನ್ನಾಗಿ ಕಲಸಿ. ನಂತರ ಬೇಯಿಸಿಟ್ಟ ಪಾಸ್ತಾವನ್ನು ಹಾಕಿ. ಕೊನೆಗೆ ಚೆನ್ನಾಗಿ ಕಲಸಿ ಅದಕ್ಕೆ ಟೊಮ್ಯಾಟೋ ಕೆಚಪ್‌ ಹಾಕಿದರೆ ಬಿಸಿಬಿಸಿಯಾದ ಚಿಕನ್‌ ಪಾಸ್ತಾ ತಯಾರಾಗುತ್ತದೆ.